Սուր դիզենտերիայի բուժումը –դիզենտերիայով հիվանդների բուժման հիմնական սկզբունքներն են` բուժման վաղ սկիզբը, յուրաքանչյուր հիվանդի բուժական միջոցառումներին անհատական մոտեցումը, կոմպլեքսային թերապիան: Դիզենտերիայով հիվանդներին կարելի է բուժել ինչպես ստացիոնարում այնպես էլ տանը: Հոսպիտալիզացիան որոշվում է կլինիկո-էպիդեմիոլոգիական տվյալների հիման վրա: Հոսպիտալացման ենթարկվում են հիվանդության միջին ծանրության և ծանր ընթացքով հիվանդները, ուղեկցող ծանր հիվանդություններովհիվանդները, ինչպես նաև համաճարաբանական առումով մեծ վտանգ ներկայացնող հիվանդները (սննդագործները ): Դիզենտերիայովհիվանդների կոմպլեքսային բուժումը ներառում է բուժա-պահպանողական ռեժիմ, դիետա, էթիոտրոպ, պաթոգենետիկ և իմունոկարգավորող թերապիա: Բուժապահապնողական ռեժիմը ներառում է գրգռիչների ազդեցության թուլացում, անկողնային կամ կիսաանկողնային վիճակ, երկարացված ֆիզիոլոգիական քուն: